ایسپانیانین دوغوسون‌داکی کاتالونیانین اؤزارک ایداره حکومتی باشقانی کارلس پوجدمون، تک طرف‌لی مستقیل‌لیک اعلانین‌دان گئری آددیم آتمایاجاق‌لارینی سؤیله‌دی.‌
پوجدمون، کاتالونیا تلویزیونوندا، "بیز تک طرف‌لی مستقیل‌لیک اعلانی اولا‌راق آدلاندیرمیریق. بیز مستقیل‌لیک اعلانی دئییریک. بو، یاسامیزدا وار و قانونون دئدیگینی تطبیق ائدجییک" دئدی.
آنایاسا محکمه‌سی طرفین‌دن لغو ائدیلن رفراندوم قانونونا ایستیناد ائدن پوجدمون، قانوندا یئر آلان "رفراندومون نتیجه‌سینده "اولور" چیخارسا رسمی نتیجه‌لر آچیقلاندیقدان 48 ساعات سونرا مستقیل‌لیک اعلان ائدیلیر" ماده‌سی‌نین اویقولاناجاغینی سؤیله‌دی.
پوجدمون، 10 اکتبر چرشنبه آخشامی گونو یئرل پارلمان‌لاریندا ائدیله‌جک باش قورول توپلانتیسیندا باغیمسیزلیق اعلانی ایله ایلگیلی بیر سس وئرمه اولوب اولمایاجاغینا باغلی آیرینتی وئرمه‌دی.
مستقیل‌لیک یانلیسی مولکی گیریشیملره لیدئرلیک ائدن کاتالونیا میلی مجلسی ایسه چرشنبه آخشامی گونو مستقیللیگین اعلان ائدیله‌جیینی ایره‌لی سوردو.
